b'\n_START_ARTICLE_\nAndres Labi\n_START_PARAGRAPH_\nAndres Labi (s\xc3\xbcndinud 10. aprillil 1977) on eesti sisearhitekt ja disainer._NEWLINE_2000. aastal l\xc3\xb5petas Labi sisearhitektuuri erialal Eesti Kunstiakadeemia. 2013. aastal astus ta Tallinna Tehnika\xc3\xbclikoolis magistrantuuri disaini alal._NEWLINE_Aastast 2004 t\xc3\xb6\xc3\xb6tab ta sisearhitektina Ruumilabor O\xc3\x9c-s, kus on asutaja ja osanik._NEWLINE_Nagiseeria Ulukid eest p\xc3\xa4lvisid Labi ja Janno Roos Ruumilaborist Eesti Sisearhitektide Liidu aastapreemia. 2009. aastal v\xc3\xb5itis Eesti paviljoni ideekonkursi Shanghai maailman\xc3\xa4itusele EXPO 2010 Illimar Truverki, Andres Labi, Janno Roosi ja Ionel Lehari t\xc3\xb6\xc3\xb6, mis tutvustas Eestit innovaatilise ja s\xc3\xa4\xc3\xa4stliku infotehnoloogiariigina. Ruumilabori meeskonna sisekujundustest on t\xc3\xb5stetud esile restorane Vertigo, Kaerajaan ja Buenos Aires (Tallinn), pannkoogikohvikut Arabella ning restorane Turuplatz ja Mezzo (Rakvere), d\xc5\xbe\xc3\xa4ssibaari Relax Cafe, Aasia kiirtoidurestoran Chopsticks (Tallinn), kiirtoidukohta Tarapita (P\xc3\xa4rnu), Eesti Energia esindusi ning Fiskostari b\xc3\xbcrood._NEWLINE_Edukaks on osutunud Labi disainitud uudne riideese: lipsp\xc3\xb5ll, mis p\xc3\xa4lvis Eestis t\xc3\xa4helepanu Eesti Disainerite Liidu konkursil Meeste Asi 2013. aastal. Kui Andres Labi naine alustas diplomaadit\xc3\xb6\xc3\xb6d Br\xc3\xbcsselis, kolis ta naisega kaasa ning keskendus oma toote ekspordile.2014 esindas lipsp\xc3\xb5ll Eestit esindanud disainimessil Londonis ja 2015 Milanos. 2015. aastal saavutas lipsp\xc3\xb5ll konkursil International Design Awards oma kategoorias teise koha._NEWLINE_Andres Labi on Eesti Disainerite Liidu ja Eesti Sisearhitektide Liidu liige.'